

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. március 28-i rendes ülésére**

**Napirend tárgya:**

**Telki Óvoda továbbképzési és beiskolázási tervének elfogadása**

**A napirendet tárgyaló ülés dátuma**: **2022.03.28**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2022.és 2023.évi költségvetési források

**4. Tényállás bemutatása:**

A nemzeti köznevelésről szóló 2011. évi CXC. törvény 62.§ (2) bekezdése előírja, hogy a pedagógusnak hétévenként legalább egy alkalommal továbbképzésben kell részt vennie.

A továbbképzés azoknak az ismereteknek és készségeknek a megújítására, bővítésére, fejlesztésére szolgál, amelyekre szükség van a nevelő és oktató munka keretében a gyermekekkel való közvetlen foglalkozás megtartásához, az értékeléshez, a vezetői feladatok elvégzéséhez.

A továbbképzési terv elkészítésének jogi szabályait: a nemzeti köznevelésről szóló 2011.évi CXC törvény (Nkt.), a 277/1997. (XII.22.) Korm. rendelet a pedagógus-továbbképzésről, a pedagógus szakvizsgáról, valamint a továbbképzésben résztvevők juttatásairól és kedvezményeiről (a továbbiakban: rendelet) szóló 326/2013. (VIII. 30.) Korm. rendelet, a pedagógus előmeneteli rendszeréről és a közalkalmazottak jogállásáról szóló 1992. évi XXXIII. tv. köznevelési intézményekben történő végrehajtásáról, valamint az intézmény Pedagógiai Programja adja meg.

A pedagógus-továbbképzés szabályozottságáról, feladatairól, eljárás rendjéről részletesen a 277/1997.(XII.22.) Korm. rendelet rendelkezik, melynek alapján:

*A nevelési-oktatási intézmény vezetője a pedagógiai program figyelembevételével középtávú, öt évre szóló továbbképzési programot készít.*

*A továbbképzési program részei:*

*a) a szakvizsgára vonatkozó alprogram*

*b) a továbbképzésre vonatkozó alprogram*

*c) a finanszírozási alprogram*

*d) a helyettesítésre vonatkozó alprogram.*

A továbbképzési programot a fenntartó fogadja el.

Az Óvodavezető összeállította a 2023-2028. időszakra vonatkozó Középtávú Továbbképzési Programot.

A nevelési-oktatási intézmény vezetője a továbbképzési program végrehajtására egy nevelési évre szóló beiskolázási tervet készít. A beiskolázási tervet - a továbbképzési időszakban - minden év március 15-éig kell elkészíteni egy nevelési, tanítási évre. A továbbképzési program felülvizsgálatára a fenntartóval egyeztetve évente egy alkalommal sor kerülhet.

A pedagógus-továbbképzési költségek fedezéséhez hozzájárul a központi költségvetés, a fenntartó, a munkáltató. A más által nem fedezett költségeket a résztvevő viseli.

A fenntartó az Nkt. 83. § (2) bekezdés e) pontja alapján ellenőrzi:

a) a továbbképzési program és a beiskolázási terv, valamint a pedagógiai program összhangját,

b) a továbbképzési program és a beiskolázási terv végrehajtásának törvényességét és

c) ha a nevelési-oktatási intézményt nem az állami intézményfenntartó központ (a továbbiakban: központ) tartja fenn, a költségvetés terhére vonatkozó kötelezettségvállalás szabályainak megtartását.

Az éves beiskolázási terv tartalma:

- a pedagógus neve, munkaköre, akiknek a részvételét a továbbképzési tervbe betervezték,

- a továbbképzés megjelölését,

- a továbbképzés várható kezdő és befejező időpontját

- a várható távollét idejét, a helyettesítés rendjét

- a beiskolázási tervbe az vehető fel, aki továbbképzésre kötelezett, vagy írásban kérte felvételét, és megfelel a továbbképzés felvételi követelményének

Telki, 2022. március 25.

Deltai Károly

polgármester

 **Határozati javaslat**

**Telki Község Önkormányzat**

**Képviselő-testülete**

**/2022. (III. .) Önkormányzati határozat**

**Telki Óvoda továbbképzési és beiskolázási tervének elfogadása**

A képviselő-testület úgy határoz, hogy a nemzeti köznevelésről szóló 2011. évi CXC. törvény 83. § (2) bekezdés g) pontja, továbbá a pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről szóló 277/1997. (XII.22.) Korm. rendelet 1. § (2) bekezdése alapján – jóváhagyja a Telki Zöldmanó Óvoda 2023-2028. évekre vonatkozó továbbképzési programját.

A képviselő-testület a Telki Zöldmanó Óvoda 2022. nevelési évi beiskolázási tervével egyetért, s azt a költségvetésben biztosított mértékig támogatja.

Határidő: azonnal

Felelős. Polgármester